SCB Financial Markets คาดกรอบเงินบาทวันนี้ 34.50-34.80 บ./ดอลลาร์
SCB Financial Markets คาดเงินบาทวันนี้ (24 ก.พ.66) เคลื่อนไหวในกรอบ 34.50-34.80 บาท/ดอลลาร์
SCB Financial Markets คาดเงินบาทวันนี้ (24 ก.พ.66) เคลื่อนไหวในกรอบ 34.50-34.80 บาท/ดอลลาร์
24 ก.พ. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (24 ก.พ.66) เคลื่อนไหวในกรอบ 34.50-34.80 บาท/ดอลลาร์ โดยค่าเงินดอลลาร์สหรัฐฯ ยังคงแข็งค่าขึ้นเมื่อเทียบกับค่าเงินยูโรและเงินปอนด์ หลังสหรัฐฯ เปิดเผยตัวเลขเศรษฐกิจที่แข็งแกร่ง
โดยดัชนีดาวโจนส์ปิดบวก หลังการซื้อขายผันผวนตลอดทั้งวัน ราคาทองคำปิดลบ กังวลว่าธนาคารกลางสหรัฐ (เฟด) จะเดินหน้าขึ้นอัตราดอกเบี้ย ราคาน้ำมันปิดบวกจากสต็อกเบนซินสหรัฐฯ ลดลงมากกว่าที่คาดและรัสเซียวางแผนลดส่งออกน้ำมันในเดือนหน้า
ขณะที่นักลงทุนจับตาดัชนีราคาการใช้จ่ายเพื่อการบริโภคส่วนบุคคล (PCE) ของสหรัฐฯ ในคืนนี้ เนื่องจากเป็นมาตรวัดเงินเฟ้อที่เฟดให้ความสำคัญ